Vergifnis na 'n affair? | SARIE
Vergifnis na ‘n affair?	deur Marie Opperman
Marie Opperman vertel oor vergifnins na haar man ‘n affair gehad het: “Ek weet hoe belangrik vergifnis is. Dis sleg vir ’n mens self as jy nie kan vergewe nie; jy moet dit om jou eie beswil doen. Soms dink ek dat ek hom vergewe het, en ander dae is ek weer kwaad vir hom. Dalk werk vergifnis soos baie ander dinge – jy gee ’n treetjie vorentoe, en dan weer een of twee agteruit. Hopelik gaan ek binnekort die punt van volslae vergifnis, sonder enige treetjies agtertoe, bereik. Partykeer wonder ek ook: Is dit dalk makliker om te vergewe wanneer iets, of iemand, nie meer vir jou heeltemal so belangrik is nie?”